Makušiai

Makušiai – indėnų karibų tauta, kartais priskiriama pemonams, gyvenanti Gajanoje ir šiaurės Brazilijoje. Populiacija ~30 tūkst. žmonių. Brazilijoje gyvena apie 19 tūkst. makušių (Roraimos valstijoje, ypač Normandijos savivaldybėje), 9,5 tūkst. Gajanoje (Aukšt. Takutu-Aukšt. Esekibo, Potaro-Siparunio regionuose), 600 Venesueloje. Kalba makušių kalba, priklausančia karibų kalbų šeimai.

Gyvena tiek džiunglėse, tiek kalvų ar savanų srityse. Gyvena bendruomeniniuose kaimuose, įrengtuose ratu apie centrinę aikštę. Santvarka patriarchalinė. Religijoje svarbi saulės ir ugnies simbolika.

Brazilijos indėnai
Gajanos indėnai
Venesuelos indėnai
Karibai